Naruto Hoodie Sweatshirts Kakashi 3D Hoodies Pullovers Men Women Long Sleeve Outerwear Hip Hop The Avengers Hoodie
HomeNarutoClothingsHoodies & JacketsNaruto Sweatshirts Kakashi 3D Hoodies
Naruto Men Printed Short Sleeve T Shirt Hemd RUSSELL 946M - Chemise Fitted ML - R-946M-0 of kledingstuk - Aprintex
946M - Chemise Fitted ML
140 grams/m², 97 % Katoen, 3 % Elasthan(tm), makkelijk strijk- en wasbaar, extra verstevigde kraag, gelijkgekleurde knopen, afgeronde verstelbare manchetten met 2 knopen, waarvan 1 knoop op de manchetomslag, afgeronde onderboord, getailleerd model.
946M - Chemise Fitted ML - R-946M-0
RU946M - Z946 - 786.00 - Z946 BLM: Lang lys Proteas steun Ngidi | Netwerk24
Deur Tinus van Staden 14 Julie 2020 17:13
Suid-Afrikaanse krieketlegendes soos Makhaya Ntini, Vernon Philander en Herschelle Gibbs sê in ’n gesamentlike verklaring hulle kan stories vertel oor hoe hulle gedurende hul loopbane onder rassisme deurgeloop het, “ongelukkig gereeld deur die toedoen van ons spanmaats”.
’n Groep van 31 voormalige Proteas en vyf senior afrigters het hul steun Dinsdag in ’n verklaring aan Lungi Ngidi en die Black Lives Matter- (BLM) veldtog uitgespreek.
Makhaya Ntini (regs) en Ashwell Prince is twee van 31 voormalige Proteas wat hul steun aan Lungi Ngidi en die Black Lives Matter-beweging toegesê het. Foto: Getty Images
Oudspelers soos Ashwell Prince, Paul Adams, JP Duminy, Charl Langeveldt, Wayne Parnell en afrigters soos Geoffrey Toyana en Faiek Davids, het ook die verklaring onderteken waarin die groep ’n beroep op Krieket Suid-Afrika (KSA) doen om onomwonde standpunt teen rassisme in te neem. KSA het verlede week reeds sy steun aan die BLM-beweging toegesê. Jacques Faul, KSA se waarnemende uitvoerende hoof, het gesê: “Black Lives Matter. Dis so eenvoudig soos dit.” Faul het gesê KSA is ook gekant teen ander geweld, soos plaasmoorde.
BLM was verlede week in die kollig in krieketkringe nadat Ngidi gesê het dié beweging sal in die Protea-span bespreek word. Dit was ook ’n groot gesprekspunt tydens die eerste toets tussen Engeland en die Wes-Indiese Eilande in Southampton, waar die Windie-boullegende en kommentator Michael Holding ’n sterk boodskap teen rassisme gelewer het.
Waarom word transformasie altyd by die kele van nasionale spanne afgedruk wanneer hulle verloor, maar nooit as hulle wen nie?
In Suid-Afrika het verskeie swart oudspelers begin om stories te vertel van rassisme wat hulle gedurende hul loopbane ervaar het. Ander oudspelers het Ngidi weer gekritiseer, omdat dit gelyk het of hy “sy mening op KSA en sy spanmaats afdwing”.
“Ons neem kennis dat die kritiek wat op Ngidi gemik is, gekom het van oudspelers soos onder andere Pat Symcox, Boeta Dippenaar, Rudi Steyn en Brian McMillan, en ons lewer ’n pleidooi dat hul sienings uitgedaag word. Ons is nie verbaas oor hul kommentaar nie,” sê die groep oudspelers in hul verklaring.
Vernon Philander in gesprek met Lungi Ngidi. Philander het sy steun aan Ngidi toegesê. Foto: Gallo Images
“Swart krieketspelers het oor baie jare heen kennis gemaak met subtiele en openlike rassistiese optrede, insluitend komende van sekere kollegas,” lui die verklaring.
Die groep sê hulle het altyd gedink dit is “vestigingsprobleme”, maar dat hulle nou, “ná bykans drie dekades van krieket-eenheid”, voel dit kan nie meer toegelaat word nie.
“Ons nooi ons wit medekrieketspelers uit om hulle by die beweging te skaar om menslike waardigheid te beskerm.”
Die oudspelers sê hulle het Suid-Afrika op meriete verteenwoordig.
“Te veel wit Suid-Afrikaners kan nie aanvaar dat swart krieketspelers male sonder tal bewys het hulle is goed genoeg om op die hoogste vlak te speel nie.
Ons is vasbeslote dat toekomstige generasies nie die pyn moet verduur wat ons moes verduur nie.
“Ons wil Suid-Afrikaners daarop wys dat ons so onlangs soos 2017 moes aanhoor rugby is deur transformasie doodgemaak. Maar raai wat? Suid-Afrika het die Wêreldbeker-rugbytoernooi verlede jaar gewen.
“Ons kan nie onthou dat enigiemand gesê het die oorwinning was danksy transformasie nie. Waarom word transformasie altyd by die kele van nasionale spanne afgedruk wanneer hulle verloor, maar nooit as hulle wen nie? Kan daar asseblief gelyke behandeling wees?”
Die oudspelers sê dit is belangrik dat hulle hul stories vertel oor hoe hulle onder rassisme deurgeloop het in hul loopbane.
“KSA moet swart krieketspelers ondersteun wat na vore kom en hul stories vertel. Hier sluit ons ook ons vrouekollegas in.”
Prince het vandeesweek byvoorbeeld keelskoongemaak in ’n Instagram-onderhoud van twee uur lank met die oudspeler en kommentator Pommie Mbangwa. Hy het onder meer gesê hy word gesien as die “woedende man” van Suid-Afrikaanse krieket, maar mense moet verstaan dat daardie woede uit die pyn van ongeregtigheid gebore is.
A post shared by Mpumelelo Mbangwa (@mmbangwa) on Jul 13, 2020 at 5:01am PDT
In die verklaring vra die oudspelers dat transformasie vooropgestel word in krieket én die samelewing.
“Ons is vasbeslote dat toekomstige generasies nie die pyn moet verduur wat ons moes verduur nie en dat daar teen geen Suid-Afrikaanse krieketspeler in die toekoms gediskrimineer sal word nie.”
• Die verslag is onderteken deur die volgende oudspelers en afrigters: Makhaya Ntini, Vernon Philander, Ashwell Prince, Paul Adams, JP Duminy, Charl Langeveldt, Mfuneko Ngam, Robin Peterson, Aaron Phangiso, Justin Ontong, Herschelle Gibbs, Roger Telemachus, Wayne Parnell, Monde Zondeki, Omar Henry, Alfonso Thomas, Victor Mpitsang, Henry Davids, Loots Bosman, Henry Williams, Alviro Petersen, Thandi Tshabalala, Rory Kleinveldt, Thami Tsolekile, Dane Piedt, Garnett Kruger, Shafiek Abrahams, Lonwabo Tsotsobe, Eddie Leie, Imraan Khan, Ethy Mbhalati, Geoffrey Toyana, Wandile Gwavu, Rivash Gobind, Mandla Mashimbyi, Faiek Davids.
Meer oor: Krieket | Black Lives Matter | Rassisme | Proteas | Lungi Ngidi | Blm